Claude-Gaspard Bachet de Méziriac

Claude-Gaspard Bachet de Méziriac () var ein fransk diktar og matematikar. 

Han skreiv poesisamlingar på fransk og latin, og vart medlem av Det franske akademiet då det vart grunnlagd i 1634. I matematikken arbeidde han med talteori og stilte mellom anna opp hypotesen om at eit kvart heilt tal kan skrivast som ein sum av fire kvadrattal. Dette vart sidan bevist av Joseph Louis Lagrange. Studiane til Méziriac, og særleg omsetjinga hans av verka til Diofant frå gresk, inspirerte Pierre de Fermat i det talteoretiske arbeidet hans. Det mest kjende verket til Méziriac er ei samling matematiske underhaldningsproblem, Problèmes plaisans et délectables qui se font par les nombres, frå 1612, som sidan er komen ut i mange utgåver. 

Kjelder
 Claude-Gaspard Bachet de Méziriac. (2011-11-01) I Store norske leksikon. Henta frå http://snl.no/Claude-Gaspard_Bachet_de_Méziriac

Kategori:Franske matematikarar
Kategori:Franske diktarar
Kategori:Folk frå Bourg-en-Bresse
Kategori:Franske jesuittar
Kategori:Fransk adel
Kategori:Medlemmer av Det franske akademiet
Kategori:Talteoretikarar
Kategori:Matematikarar på 1600-talet